b'\n_START_ARTICLE_\nKontaktiniai l\xc4\x99\xc5\xa1iai\n_START_PARAGRAPH_\nKontaktiniai l\xc4\x99\xc5\xa1iai\xc2\xa0\xe2\x80\x93 korekciniai, kosmetiniai arba terapiniai l\xc4\x99\xc5\xa1iai, paprastai dedami ant ragenos akyje. \xc5\xa0iuolaikiniai mink\xc5\xa1ti kontaktiniai l\xc4\x99\xc5\xa1iai buvo i\xc5\xa1rasti \xc4\x8dek\xc5\xb3 chemiko Otto Wichterle ir jo pad\xc4\x97j\xc4\x97jo Drahoslav Lim, kuris taip pat i\xc5\xa1rado pirm\xc4\x85j\xc4\xaf mink\xc5\xa1tiesiems l\xc4\x99\xc5\xa1iams skirt\xc4\x85 gel\xc4\xaf._NEWLINE_Kontaktiniai l\xc4\x99\xc5\xa1iai paprastai yra naudojami tuo pa\xc4\x8diu tikslu, kaip ir korekciniai akiniai, bet yra lengvesni ir beveik nematomi (daugelis komercini\xc5\xb3 l\xc4\x99\xc5\xa1i\xc5\xb3 yra silpnai tonuoti m\xc4\x97lynai, kad jie b\xc5\xabt\xc5\xb3 geriau matomi panardinti \xc4\xaf valymo ir saugojimo tirpal\xc4\x85). Kai kurie kosmetiniai l\xc4\x99\xc5\xa1iai yra s\xc4\x85moningai nuda\xc5\xbeyti, kad keist\xc5\xb3 akies i\xc5\xa1vaizd\xc4\x85._NEWLINE_Apytiksliai 125 milijonai \xc5\xbemoni\xc5\xb3 pasaulyje ne\xc5\xa1ioja l\xc4\x99\xc5\xa1ius (2\xc2\xa0%), \xc4\xafskaitant nuo 28 iki 38 milijon\xc5\xb3 JAV ir 13 milijon\xc5\xb3 Japonijoje.\n_START_SECTION_\nIstorija\n_START_PARAGRAPH_\nKontaktini\xc5\xb3 l\xc4\x99\xc5\xa1i\xc5\xb3 id\xc4\x97ja gim\xc4\x97 dar 1508\xc2\xa0m., garsaus mokslininko ir menininko Leonardo da Vinci veikale \xe2\x80\x9eCodex of the eye, Manual D\xe2\x80\x9c. Tik 1888\xc2\xa0m. pirmasis s\xc4\x97kmingai \xc5\xa1i\xc4\x85 id\xc4\x97j\xc4\x85 pritaik\xc4\x97 ir pirmuosius kontaktinius l\xc4\x99\xc5\xa1ius suk\xc5\xabr\xc4\x97 Adolf Eugen Fick. Tiesa, \xc5\xa1ie l\xc4\x99\xc5\xa1iai buvo pagaminti i\xc5\xa1 rudo stiklo, o ir laikomi akyje tur\xc4\x97jo b\xc5\xabti tik iki keli\xc5\xb3 valand\xc5\xb3.'